google/wiki40b huggingface dataset:
Sofios z Messénie

Sofios (starogr. Σόφιος – Sofios) bol v roku 304 pred Kr. olympijský víťaz v behu dorastencov na jedno stadion.
Sofios z Messénie bol na 119. olympijských hrách v roku 304 pred Kr. korunovaný olivovým vencom za víťazstvo v behu dorastencov na jedno stadion. V Olympii sa beh dorastencov na jedno stadion zaradil do programu hier v roku 632 pred Kr.. Prvým víťazom tejto disciplíny bol Polyneikes z Élidy. Vzdialenosť stadia (600 stôp) merala v Olympii 192,27 metra.
Staroveký cestovateľ a spisovateľ Pausanias zaznamenal, že Sofiovi dali na počesť jeho olympijskeho víťazstva zhotoviť sochu, ktorú umiestnili v posvätnom okrsku olympijskej Altidy. Časť podstavca jeho sochy objavili v riečisku Kladea. Písmo čiastočne poškodeného nápisu ukazuje na koniec 4. stor. pred Kr.
Mamma Mia! (film)

Mamma Mia! je filmová adaptácia rovnomenného muzikálu z roku 1999 uvedená na plátna kín v rok 2008. Je založená na piesniach úspešnej skupiny ABBA a ďalších skladbách, ktoré pre muzikál zložili Benny Andersson a Björn Ulvaeus.
 
Film mal najväčšie otvorenie zo všetkých muzikálových filmov v Spojených štátoch. Film bol uvedený 3. júla 2008 v Grécku, 10. júla 2008 v Austrálii, na Novom Zélande a v Spojenom kráľovstve, 11. júla 2008 vo Švédsku, 16. júla 2008 na Filipínach, 18. júla 2008 v Spojených štátoch a Kanade a 24. júla 2008 v Izraeli.
Hlavnú postavu slobodnej matky Donny Sheridanovej stvárnila Meryl Streepová, Pierce Brosnan, Colin Firth a Stellan Skarsgård hrajú troch potenciálnych otcov jej dcéry Sophie (Amanda Seyfried).

Dabing

Film bol nadabovaný v Českom jazyku v roku 2008. V Slovenskom dabingu sa objavil až v roku 2013 pre televíziu JOJ

Pokračovanie

Je naplánované pokračovanie s názvom Mamma Mia: Here We Go Again!, ako pôvodne vyhlásila stránka Variety. Naplánovaný dátum príchodu do kín: 19.7.2018, čiže 10 rokov od vydania 1. filmu.
Saint-Félix-de-Foncaude

Poloha

Obec má rozlohu 10,33 km². Najvyšší bod je položený 86 m n. m. a najnižší bod 25 m n. m.

Obyvateľstvo

Počet obyvateľov obce je 290 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Karin

Životopis

Štúdium klavíra absolvoval v roku 1928 na Hudobnej a dramatickej akadémii v Bratislave u Frica Kafendu a v rokoch 1936-1938 v majstrovskej triede vo Salzburgu.
V tridsiatych rokoch pôsobil v rozhlase (Ostrava, Brno), a spolupracoval na výbere repertoáru, úprave aranžmánov a ako korepetítor s viedenským ženským orchestrom Die Wiener Walzermädeln až do jeho rozpustenia v roku 1938. V rokoch 1939-1945 bol šéfdirigentom orchestra Slovenského rozhlasu a členom komornej rady Hudobnej komory zriadenej Ministerstvom školstva a národnej osvety (spolu s Fricom Kafendom, Alexandrom Moyzesom, Robertom Mrázom). Po skončení druhej svetovej vojny si zmenil priezvisko na Karin a pokračoval v umeleckej činnosti ako dirigent, od 1950 ako koncertný majster. V rokoch 1953-1973 bol sólistom Slovenskej filharmónie, v rokoch 1954-64 viedol Trio Slovenskej filharmónie. V rokoch 1951-1963 pôsobil ako klavírny pedagóg na konzervatóriu, v rokoch 1952-1957 a 1969-1973 na Hudobnej fakulte Vysokej školy múzických umení.
Počas dlhoročnej koncertnej činnosti vystúpil ako sólista a klavírny sprevádzač takmer vo všetkých európskych štátoch. Naštudoval široký repertoár z diel svetových i domácich skladateľov. Nahrával v rozhlase, na gramoplatne, vystupoval v televízii. Venoval sa tiež skladateľskej činnosti a revízii klavírnych diel.
Politika a voľby v Bratislave-Rači

Mestská časť Bratislava-Rača má vytvorenú vlastnú samosprávu, ktorá bola obnovená po roku 1989 na základe Zákona o obecnom zriadení 369/1990 Zb. Do roku 2002 občanov Rače zastupovalo v miestom zastupiteľstve 32 poslancov, od volieb v roku 2002 do roku 2010 sa tento počet zvýšil na 33. V súčasnosti má Rača 15 poslancov. Štatutárnym orgánom Rače je starosta.
V mestskom zastupiteľstve v Bratislave Raču zastupujú od roku 2010 dvaja poslanci (do roku 2006 štyria, v období rokov 2006-2010 traja) a v rámci volieb do VÚC Rača (spoločne s Novým Mestom a Vajnormi) mala do roku 2009 nárok (ako Bratislava III) na päť miest poslancov VÚC. Od roku 2009 tvorí nový volebný obvod spolu s Vajnormi.
Rača je v súčasnosti rozdelená na tri volebné obvody (1. zahrňuje miestnu časť Rača, 2. Krasňany a 3. Východné).
Saint-Denis-des-Coudrais

Poloha

Obec má rozlohu 7 km². Najvyšší bod je položený 165 m n. m. a najnižší bod 97 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dalap-Uliga-Darrit

Dalap-Uliga-Darrit (známe aj ako D-U-D) je hlavným mestom Marshallových ostrovov.
Rozkladá sa na troch ostrovoch Delap, Uliga a Darrit (alebo Rita) atolu Majuro (Męjro), ktorý pozostáva zo 64 ostrovov s celkovou plochou 9,17 km².
Gaius (právnik)

Gaius alebo tiež Caius bol možno rímsky právnik. Z jeho celého mena sa možno dochovalo iba praenomen. Z tohto dôvodu je ťažké o tomto vynikajúcom právnikovi konštatovať čokoľvek s určitosťou. Na základe toho, že Gaius sa vyjadroval k legislatíve prijatej v rozmedzí asi rokov 110 až 179, možno sa domnievať, že žil v tomto období. Ďalšie údaje pochádzajúce z jeho diela naznačujú, že jeho kariéra spadá do obdobia panovania cisárov Hadriána, Antonina Pia, Marca Aurelia a Commoda, teda do rokov asi 130 – 180.

Život

O existencii právnika Gaia sa nedochovali žiadne zmienky v rímskej literatúre. Z toho niektorí odborníci vyvodzujú, že Gaius žil a pôsobil v niektorom provinčnom meste, pravdepodobne v Grécku. Podľa iných mohol  Gaius pochádzať z Itálie, ale v gréckych provinciách aspoň pôsobil. Niektorí ho stotožňujú s právnikom Sextom Pomponiom píšucim pod pseudonymom. V 5. storočí bolo jeho hlavné dielo – Institutiones (Základy) – pričlenené cisárom Theodosiom II. medzi práce najvýznamnejších rímskych právnikov. Mnohé úryvky z Institutiones sa objavujú aj v neskoršom zákonníku Justiniánovom (Codex Iustinianus) a v Institutes pochádzajúcich tiež z dôb cisára Justiniána I., ktoré sú považované za základný študijný text rímskeho práva.
Z dochovaných Gaiových diel sa zdá, že tento právnik patril k sabinskej škole práva.
Popri Institutiones napísal Gaius ešte pojednania o edicta magistratuum (edikty úradníkov) a o Lex Papia Poppaea (Zákon Papia Poppeu) a komentár k Lex duodecim tabularum (Zákon dvanástich tabúľ). Posledné dielo je významné ako prameň informácii o najstaršom rímskom práve.
Kenny Aaronson

Život

Narodil sa v newyorskom obvode Brooklyn, vo veku jedenásť rokov začal hrať na bicie a v štrnástich pod vplyvom Jamesa Jamersona prešiel k basgitare. Svoju prvú skupinu nazvanú Dust založil koncom šesťdesiatych rokov; v skupine hral aj Marc Bell, ktorý sa neskôr preslávil pod menom Marky Ramone v skupine The Ramones. Svoj prvý album nazvaný Dust skupina vydala v roku 1971 u vydavateľstva Kama Sutra Records; druhý Hard Attack nasledoval v nasledujúcom roku. Roku 1973, keď sa rozpadla skupina Dust, sa Aaronson pridal do skupiny Stories, v ktorej však príliš dlho nevydržal.
Neskôr spolupracoval s rôznymi hudobníkmi, akými boli napríklad Rick Derringer, Joan Jett, Michael Monroe, Billy Idol alebo skupiny Blue Öyster Cult a Foghat. V rokoch 1983 až 1984 bol spolu so spevákom Sammym Hagarom, gitaristom Nealom Schonom a bubeníkom Michaelom Shrievom členom projektu Hagar Schon Aaronson Shrieve, s ktorým vydal album Through the Fire. Roku 1988 ho hudobný časopis Rolling Stone označil za basgitaristu roka a Aaronson toho istého roku začal turné s pesničkárom Bobom Dylanom. Z turné však predčasne odišiel, lebo mu bola diagnostikovaná rakovina kože. Roku 2011 vystupoval so skupinou New York Dolls.
Ségrie-Fontaine

Poloha

Obec má rozlohu 6,68 km². Najvyšší bod je položený 211 m n. m. a najnižší bod 59 m n. m.

Obyvateľstvo

Počet obyvateľov obce je 413 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Warlincourt-lès-Pas

Poloha

Obec má rozlohu 5,19 km². Najvyšší bod je položený 171 m n. m. a najnižší bod 105 m n. m.

Obyvateľstvo

Počet obyvateľov obce je 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chaudrey

Poloha

Obec má rozlohu 13,68 km². Najvyšší bod je položený 204 m n. m. a najnižší bod 94 m n. m.

Obyvateľstvo

Počet obyvateľov obce je 153 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boca

Prameň

Pramení v Nízkych Tatrách, v geomorfologickom podcelku Ďumbierske Tatry, pod Bocianskym sedlom (1 506,0 m n. m.), v nadmorskej výške približne 1 400 m n. m.

Opis toku

Najprv tečie na východ cez Starobociansku dolinu až k obci Vyšná Boca, kde priberá dva pravostranné prítoky spod Čertovice, Kliesňovú a Čertovicu. Ďalej preteká intravilánom obce, sprava priberá prítok z doliny Podvrch, Grúňový potok a stáča sa na sever. Vytvára dlhú Bociansku dolinu, tečie cez intravilán Nižnej Boce v strednej časti doliny, z ľavej strany priberá Chopcovicu a pokračuje priamo na sever.
V ústí susednej Malužinskej doliny priberá Malužinú sprava, oblúkom sa stáča na severozápad a tečie cez intravilán obce Malužiná. Pod obcou zľava priberá Svidovský potok a ďalej sa postupne stáča smerom na severoseverovýchod. Pri horárni Michalovo priberá ľavostranný Michalovský potok a vstupuje do Liptovskej kotliny. Tu preteká popri osade Šmýkanec a na katastrálnom území obce Kráľova Lehota, pri osade Červený Kút, sa vlieva do Váhu.

Ústie

Do Váhu sa vlieva v Liptovskej kotline na katastrálnom území obce Kráľova Lehota, severozápadne od jej centra, oproti osade Červený Kút v nadmorskej výške cca 658 m n. m.
Feroalumínium

Feroalumínium je ferozliatina obsahujúca 12 až 30 % hliníka. Niektoré druhy feroalumínia sa používajú priamo na odlievanie špeciálnych dielov z dôvodu ich vysokej odolnosti proti korózii pri vysokých teplotách a pre ich magnetické a tepelné vlastnosti.
Franvillers

Poloha

Obec má rozlohu 4,77 km². Najvyšší bod je položený 121 m n. m. a najnižší bod 87 m n. m.

Obyvateľstvo

Počet obyvateľov obce je 502 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Silly-sur-Nied

Poloha

Obec má rozlohu 4,54 km². Najvyšší bod je položený 290 m n. m. a najnižší bod 210 m n. m.

Obyvateľstvo

Počet obyvateľov obce je 688 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lechquellengebirge

Poloha

Na juhu je pohorie ohraničené údolím Klostertal, západ je oddelený od pohoria Bregenzerwaldgebirge dolinou Walsertal. Riečka Bregenzer Ache tvorí severnú hranicu. Spojnica medzi mestami Warth-Lech-Arlberg ohraničuje Verwall od východu.

Členenie

Lechquellengebirge sa delí na malé samostatné skupiny jednotlivých vrcholov alebo maximálne hrebeňov; celkom sa ich uvádza 14.

Krajina

Oblasť je bohatá na zrážky a chladné počasie je tu skôr pravidlom ako výnimkou. Snehová pokrývka je tu mimoriadna, držiaca sa až do vrcholného leta. Napriek tomu v pohorí nie je žiadny ľadovec. Kraj je v zime využívaný pre prevádzkovanie zimných športov, predovšetkým je potom ideálny pre lyžiarov (predovšetkým údolie Lechtal). Porasty stromov sú skôr skromné. Dominujú tu hlavne borovice, kosodreviny, a proti lavínam ideálne nepoddajná jelša. Hranica lesa leží pomerne nízko v 1 700 – 1 800 m. Ojedinele rastú stromy do výšky 1 900 m. Pozoruhodná je hlavne veľmi rozmanitá kvetena. V histórii tu ako hlavný zdroj obživy dominovalo salašníctvo, dnes hlavne turistika.

Horské chaty

Nájdeme tu 5 horských chát (všetky vrátane tzv. winterraumu) vo vlastníctve spolku Alpenverein: Biberacher Hütte (1 842 m) , Frassen-Hütte (1 725 m), Freiburger Hütte (1 931 m), Göppinger Hütte (2 245 m) a Ravensburger Hütte (1 948 m).
Fínske národné hokejbalové družstvo mužov

Vrcholné podujatia

Fínske družstvo sa zúčastnilo troch turnajov majstrovstiev sveta, prvýkrát v roku 2009. Na prvom turnaji bolo nasadené do skupiny B divízie, z ktorej sa nedokázalo kvalifikovať do zápasov o prelimináciu. O dva roky neskôr v Plzni kvôli neúčasti viacerých družstiev sa zúčastnilo skupín A divízie, v ktorej sa dokázalo udržať a obsadilo celkové 7. miesto – svoje najlepšie umiestnenie. V roku 2015 na turnaji vo švajčiarskom Zugu súťažilo opäť v A divízii, v ktorej sa udržalo vďaka víťazstvu v preliminačnom zápase nad Indiou a postúpilo do štvrťfinále. V nasledujúcich troch zápasoch s Českom, Kanadou a Portugalskom však prehralo a obsadilo 8. priečku.
Štátna cesta 416 (Chorvátsko)

Priebeh trasy

Trasa cesty D416 začína v križovatke tvaru písmena Y s cestou D414, ktorá leží v nadmorskej výške 70 m n. m. Cesta odtiaľ vedie juhovýchodným smerom prudko klesajúc ku prístavu. Po približne 600 metroch nasleduje križovatka s miestnou komunikáciou, ktorá vedie do centra osady Prapratno a po ďalších 300 metroch je komunikácia ukončená trajektným nástupiskom a parkoviskom.
Veľký bazár (Istanbul)

Veľký bazár v Istanbule (turecky: Kapalı Çarşı - Krytá tržnica) je jedným z najväčších a najstarších komplexov krytých tržníc na svete, ktorý má viac ako 58 krytých pasáží, cez 1200 obchodov. Denne ho navštívi okolo 250 až 400 000 turistov. Tržnica sa rozprestiera na ploche 45 hektárov. Využíva sa plocha 36 hektárov, zamestnáva asi 20 tisíc osôb.

História

Prvé budovy, zvané Bedestan boli postavené ako verejné sklady tovaru v rokoch 1455 až 1461. Dal ich postaviť osmanský sultán Mehmed II. (Mehmed Dobyvateľ). V 16. storočí, počas vlády sultána Süleymana I.(Skvostného) bol celý komplex tržníc značne rozšírený. Tržnica bola známa obchodom s korením, kožou, keramikou, látkami, šperkami a kobercami. Neskoršie zemetrasenie budovy značne poškodilo. Rozsiahla rekonštrukcia bola ukončená v roku 1894.

Architektúra

Komplex pozostáva z 12 hlavných budov s 22 bránami. Veľký bazár má štyri stredné hlavné brány situované na koncoch hlavných ulíc, ktoré pretína blízko juhozápadného rohu komplexu. Jedena ulica spája námestie a mešitu sultána Bayezida II. (Bajazida) s mešitou Nuruosmaniye sultána Osmana III. z roku 1755.
Jozef Brieška

Život

Narodil sa ako jedno z troch detí v rodine roľníka Imricha Briešku a jeho manželky Marty, rod. Uličnej. Po absolvovaní ľudovej školy pracoval ako stavebný robotník v Budapešti, po roku 1918 bol roľníkom v rodnej obci. Stal sa členom Republikánskej strany poľnohospodárskeho a maloroľníckeho ľudu (tzv. Agrárnej strany), v ktorej pôsobil ako člen okresného výboru (1928 – 1938).
Zapojil sa do domáceho odboja a po vypuknutí SNP pôsobil ako poslanec Revolučného okresného národného výboru v Zlatých Moravciach, člen Demokratickej strany. Po oslobodení pôsobil na lokálnej úrovni ako predseda Miestneho národného výboru v Tekovských Nemciach a na celoštátnej úrovni ako poslanec Ústavodarného národného zhromaždenia.
Mondorff

Poloha

Obec má rozlohu 3,84 km². Najvyšší bod je položený 263 m n. m. a najnižší bod 187 m n. m.

Obyvateľstvo

Počet obyvateľov obce je 574 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boucau

Poloha

Obec má rozlohu 5,82 km². Najvyšší bod je položený 51 m n. m. a najnižší bod 0 m n. m.

Obyvateľstvo

Počet obyvateľov obce je 7 675 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slepúšikovité

Opis

Je to najprimitívnejšia čeľaď hadov, jej zástupcovia patria medzi najmenej známe stavovce. Tieto hady sú drobné, s hladkými lesklými šupinami, so štíhlym valcovitým telom a krátkym chvostom. Dosahujú dĺžku 11 -30 cm, väčšinou však len 13-16 cm. Hlava je od trupu oddelená nevýrazne, chvost je krátky. Väčšinou sú hnedé, alebo čierne, niektoré jedince majú žltú alebo bielu hlavu, prípadne chvost. Zástupcovia niektorých druhov majú dvojicu zubov v dolnej čeľusti, v hornej nemajú žiadne. Tieto hady žijú takmer celý život pod zemou a živia sa hlavne termitmi. Ich rozmnožovanie je neznáme, predpokladá sa, že kladú vajíčka.

Rozšírenie

Táto čeľaď žije len v južnej časti Strednej Ameriky a v tropických oblastiach Južnej Ameriky.
Ben Hur (kniha)

Ben Hur (ang. Ben-Hur: A Tale of the Christ, doslovný preklad Ben-Hur: Príbeh Kristov) je historický román odohrávajúci sa v 1.storočí v rímskej provincii Judea, ktorý napísal Lew Wallace. Kniha vyšla v roku 1880.

Obsah

Napínavý a dramatický dej, ktorého ústrednou postavou je posledný člen jeruzalemského, kniežacieho rodu Hurovcov, Ben Hur. Ten sa zhodou nepriaznivých okolností dostáva na galeje a celá jeho rodina končí vo väzení. Majetok jeho rodu získava jeho bývalý priateľ Messala. Po návrate z galejí v ňom dozrieva myšlienka odplaty za všetky príkoria. Tá naráža na novú ideu Kristovho učenia mieru a odpúšťania, ktorú si Ben Hur osvojuje. Autor v tomto románe zobrazil sýtymi farbami a pútavou fabulou obdobie a krajinu zrodu kresťanstva.

Film

Román bol viackrát sfilmovaný. Najznámejšie filmové spracovanie je z roku 1959. V hlavnej úlohe Bena Hura sa predstavil Charlton Heston.
Paint Shop Pro

Paint Shop Pro je počítačový program určený na editáciu rastrovej a vektorovej grafiky bežiaci na operačných systémoch Microsoft Windows.
Za vývojom programu Paint Shop Pro stojí spoločnosť Jasc Software. Prvá verzia tohto programu bola Paint Shop 1.0 a išlo o jednoduchý konvertor medzi súbormi vo formátoch BMP, GIF a PCX. Táto prvá verzia bola vydaná už v roku 1990. Do verzie 4.12 išlo o shareware a je možné ho dodnes zohnať na rôznych stránkach s voľne šíriteľnými programami. Novšie verzie programu už sú určené pre komerčnú distribúciu a legálne je možné ich len kúpiť. Do verzie 6.00 išlo o program pre prácu s iba rastrovou grafikou, s verziou 6.00 začal program podporovať aj vektorovú grafiku. Medzi produkty Jasc Software patrili programy Paint Shop Pro, Paint Shop Pro Studio a Paint Shop Photo Album.
V roku 2004 túto firmu kúpila spoločnosť Corel Corporation, ktorá tento program začlenila do svojho portfólia. Z vedenia Jasc Software prešlo pod Corel iba niekoľko členov.
NHL 1997/1998

Sezóna 1997/1998 bola 81. sezóna NHL. Víťazom Stanley Cupu sa stal tím Detroit Red Wings.
Majstrovstvá Európy v hádzanej žien 2012

Play-off

Kombank arena, Belehrad
Réauville

Poloha

Obec má rozlohu 18,22 km². Najvyšší bod je položený 372 m n. m. a najnižší bod 117 m n. m.

Obyvateľstvo

Počet obyvateľov obce je 379 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Konziliárny

Konziliárny lat. je poradný.
Kruhy (vokálna skupina)

História a pôsobenie

Bola založená v máji 1998 v Trnave. Iniciátorom vzniku skupiny bola Lucia Duchoňová.
V prvej etape pôsobenia skupiny tvorili ťažisko repertoáru černošské spirituály. Dnes sa skupina venuje predovšetkým swingovým, jazzovým a muzikálovým melódiám, pričom repertoár zahŕňa aj medzinárodné a slovenské vianočné piesne a koleda.
Kruhy sa počas svojho pôsobenia koncertne predstavili na Slovensku, interpretačne sa zúčastnili mnohých slovenských hudobných festivalov (napr. Dobrofest, Lumen, Trnavská hudobná jeseň, Bratislavské kultúrne leto, Folkové Vianoce Bratislava, Oravské kultúrne leto a i.) a významných podujatí (návšteva pápeža Jána Pavla II. v Trnave a pod.).
V roku 2000 Kruhy podnikli úspešné turné vo Francúzskej Bretagni. V roku 2003 sa zúčastnili na súťažnom Festivale adventnej a vianočnej hudby v Prahe, kde sa po úspešnom vystúpení umiestnili v Zlatom pásme. Kruhy absolvovali koncerty v Rakúsku a v Česku, spolupracovali s Túlavým divadlom a členovia skupiny spolupracovali na viacerých koncertoch Bratislavských hudobných slávností, Bratislavskej kávy Ľubomíra Feldeka a pod. V rokoch 2002 a 2003 skupina spoluorganizovala a následne aj účinkovala na gospelovom projekte Great Day - koncert gospelov a spirituálov, na ktorom bola uvedená slovenská premiéra Gospelovej omše Roberta Raya na Slovensku. Vokálna skupina Kruhy vydala svoje prvé CD pod názvom Deep River (Hlboká rieka) s výberom černošských spirituálov v roku 2002. Druhé CD: Narodil sa Pán vyšlo v roku 2004 a obsahuje vianočné piesne a koledy. V roku 2005 sa Kruhy zúčastnili Majstrovských kurzov svetoznámej vokálnej skupiny King´s Singers v rámci Schleshwig-Holstein Musik Festival a v roku 2007 členovia spolupracovali na projekte Zborovej akadémie SHMF pod vedením Bobby McFerrina.
Od roku 2008 skupina organizuje medzinárodný festival a cappella hudby v Trnave - ZooM+.
Brunehaut

Obyvateľstvo

Obec má približne 7 847 obyvateľov (2010).
Platónova teória ideí

Teória ideí je jadrom Platónovho učenia, ktoré sa utvorilo ako syntéza hérakleitovského a prótagorovského názoru o premenlivosti zmyslového sveta, učenia eleatov o nemennom súcne, sokratovského hľadania pojmov, pytagorovskej náuky o číslach ako podstatách vecí a orficko-pytagorovskej predstavy o nesmrteľnosti duše a o onom svete.
Teória o Idei - človek je pripútaný v oblasti zmyslového poznania, lebo to čo vidí považuje za bytie a preto ho treba z toho klamu vyslobodiť. Platón túto cestu prirovnáva k podobenstvu o jaskyni, kde sa prechádza od zmyslového k filozofickému poznaniu. V jaskyni sú pripútaní ľudia, ktorí vnímajú iba tmu, vzadu za nimi horí oheň, medzi väzňami a ohňom vedie cesta, po ktorej sa pohybujú ľudia s predmetmi. Ľudia vidia iba tiene, o ktorých si myslia, že je to pravá skutočnosť. Po oslobodení z pút majú pocit, že sú to len preludy a odrazy toho skutočného.
Leles

Polohopis

Obec sa nachádza v juhovýchodnej časti Východoslovenskej nížiny, v rovinatej oblasti nazývanej Medzibodrožie. Severne preteká rieka Latorica, ktorej mŕtve ramená vytvorili jedinečné prostredie, od roku 1990 ochraňované pod názvom Chránená krajinná oblasť Latorica.

Dejiny

V lokalite existovala osada už v dobách Veľkomoravskej ríše v 9. storočí. Pravdepodobne v rokoch 1188-1196 tu bol založený premonštrátsky kláštor, čím sa Leles stal centrom regiónu. Výhodná poloha na obchodnej ceste, ako aj vhodné podmienky na rozvoj poľnohospodárstva a vinohradníctva boli hlavným stimulom rozvoja mestečka. V roku 1941 bola k Lelesu pripojená obec Kapoňa, v listinách spomínaná v roku 1287.
Thimister-Clermont

Obyvateľstvo

Thimister-Clermont má približne 5 438 obyvateľov (2010).
Saint-Ouen-l’Aumône

Poloha

Obec má rozlohu 12,21 km². Najvyšší bod je položený 58 m n. m. a najnižší bod 22 m n. m.

Obyvateľstvo

Počet obyvateľov obce je 23 459 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Autodromo Enzo e Dino Ferrari

História okruhu

Okruh navrhla koncom 40. rokov 20. storočia spoločnosť ESTI (Ente Sport e Turismo Imolese) ako akciu revitalizácie povojnovej situácie v regióne.
Na projekte sa zúčastnila skupina priateľov - Alfredo Campagnoli, Graziano Golinelli, Ugo Montevecchi a Gualtieri Vighi, neskôr sa pripojil Checco Costa.
Základný kameň položili 22. marca 1950; prvá kolaudácia sa uskutočnila 19. októbra, keď Enzo Ferrari testoval Ferrari 340 Sport za prítomnosti špičkových pilotov Alberta Ascariho, Giannina Marzotta a Luigiho Villorese. Pri tejto príležitosti na okruhu prebiehal test motocykla Gilera so šampiónom Umbertom Masettim.
Skutočné slávnostné zahájenie bolo až 25. apríla 1953, keď sa na okruhu uskutočnilo motocyklové majstrovstvo Talianska v triedach 125 a 500 cc.
Automobily mali svoj debut v Imole 20. júna 1954. O Zlatú mušľu Shell bojovali športové automobily Ferrari a Maserati: Umberto Maglioli (Ferrari) zvíťazil pred Musitellim a Luigim Mussom ktorí pilotovali Maserati.
21. apríla 1963 sa na okruhu po prvý raz predstavila formula 1, aj keď šlo len o preteky, ktoré sa nezapočítavali do majstrovstiev sveta. Vtedy zvíťazil Jim Clark na automobile Lotus.
Od roku 1970 nesie autodróm meno Dina Ferrariho, syna Enza Ferrariho, ktorý predčasne zomrel ako päťdesiatročný. Stalo sa tak dva roky po zásadných zmenách na trati, pri ktorých vznikli Variante Bassa a Variante Alta.
Konečne v roku 1979, presne 16. septembra, v pretekoch s názvom Grand Prix Dino Ferrari, začala nová éra formuly 1 na okruhu v Imole. V nasledujúcom roku, 14. septembra 1980, Imola hosťovala svoje prvé plnohodnotné preteky formuly 1: Grand Prix Taliansko. Ďalší rok sa Veľká cena vrátila na okruh v Monze a Imola sa stala sídlom Grand Prix San Marino.